AQSh Davlat kotibi Jon Kerri Saudiya Arabistoni qiroli Salmon ibn Abdulaziz al-Saud bilan uchrashuvda turli sohalardagi ikki tomonlama hamkorlik va mintaqadagi vaziyatning rivojlanishini muhokama qildi, deb xabar bermoqda SPA agentligi. Uchrashuv Jiddada bo‘lib o‘tdi, Kerri u yerga 24 avgustda Saudiya Arabistoni hukumati va Fors ko‘rfazining boshqa davlatlari vakillari bilan muzokaralar o‘tkazgani kelgan. Ma’lum qilinishicha, Kerri va qirolning uchrashuvi yarim soat davom etgan. Uchrashuv davomida Kerri belida muammolar his qilayotgan qirolning salomatligini surishtirgan. Ta’kidlanishicha, Kerri keyinroq Saudiya Arabistoni tashqi ishlar vaziri Odil Al-Jubayr, Buyuk Britaniya tashqi ishlar vaziri o‘rinbosari Tobias Ellvud, BMTning Yaman bo‘yicha maxsus vakili Ismoil Uld Al-Shayh va BAA tashqi ishlar vaziri Abdulloh Al Nahayyan bilan Yamandagi vaziyatni muhokama qiladi.